77. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ.126263/Ε3/6263 της 4/18 Οκτ.2001 (ΦΕΚ Β΄1359) Ρύθμιση διαδικασιών εξαγωγής - επανεξαγωγής, πώλησης - μεταπώλησης εμπορευμάτων. Έχοντας υπόψη 1. Τις διατάξεις: 1.1. Του Ν.1558/85 «περί Κυβερνήσεως και Κυβερνητικών Οργάνων» άρθρο 29 Α το οποίο προστέθηκε με το άρθρο 27 του Ν. 2081/1992 (ΦΕΚ. 137/τ.Α/1985) και(ΦΕΚ. 154/τ.Α/1992) αντίστοιχα. 1.2. Του Ν. 936/79 (ΦΕΚ 144/τ.Α/1979) «περί τροποποιήσεως και συμπληρώσεως των περί εξωτερικού Εμπορίου διατάξεων» ( άρθρο 1 και άρθρο 9 όπως αυτό αντικατεστάθη με το άρθρο 38 του Ν. 2778/99 ΦΕΚ 295/τ.Α/ 1999). 1.3. Του Π.Δ. 178/2000 «Οργανισμός του Υπουργείου Εθνικής Οικονομίας» άρθρο 36 παρ. γ. (ΦΕΚ 165/τ.Α/ 2000). 2. Τις Αποφάσεις: 2.1. Αριθ. 27081/ΔΙΟΕ/540/2000 κοινή Απόφαση του Πρωθυπουργού και του Υπουργού Εθνικής Οικονομίας «Καθορισμός αρμοδιοτήτων των Υφυπουργών Εθνικής Οικονομίας» (ΦΕΚ 970/τ.Β/2000). 2.2. Αριθ. 58600/Ε3/6186/1995 του Υφυπουργού Εθνικής Οικονομίας «Ρύθμιση διαδικασιών εξαγωγής-επανεξαγωγής,-πώλησης-μεταπώλησης εμπορευμάτων» (ΦΕΚ 770/τ.Β/1995). (Μετά τη σελ. 264, 420) Σελ. 264,421 Τεύχος 1408 Σελ. 111 - 774 Οργάνωση εξωτερικού εμπορίου 11.Ζ.β.75-77 2.3. Αριθ.121870/Ε3/1870/5.4.2000 της Υφυπουργού Εθνικής Οικονομίας «Ρύθμιση διαδικασιών εγγραφής στα Ειδικά Μητρώα Εξαγωγέων». (ΦΕΚ 530/τ.Β/2000). 3. Το με αριθ.126011/Ε3/6011/4.9.2001 έγγραφο της Υπηρεσίας μας προς το Υπουργείο Οικονομικών . 4.Το με αριθ. 122298/Ε3/2298/3.5.2001 έγγραφό της Υπηρεσίας μας προς τον Πανελλήνιο Σύνδεσμο Εξαγωγέων, τον Σύνδεσμο Εξαγωγέων Βορ. Ελλάδος και την Τράπεζα της Ελλάδος . 5. Τις απαντήσεις : 5.1. Του Υπουργείου Οικονομικών (έγγραφο Ε2501/ 344/Α0019/14.9.2001). 5.2. Της Τραπέζης της Ελλάδος (έγγραφο Α.Π. 3/16.5.2001 ). 5.3. Του Πανελληνίου Συνδέσμου Εξαγωγέων (έγγραφο αριθ. 235/01/22.5.2001 ). 5.4. Του Συνδέσμου Εξαγωγέων Βορείου Ελλάδος.( τηλεαντιγράφημα από 25.5.2001). 6. Την ανάγκη απλούστευσης της νομοθεσίας που διέπει τις εξαγωγές. 7. Το γεγονός ότι η παρούσα δεν επιβαρύνει τον Κρατικό Προϋπολογισμό, αποφασίζουμε: ΚΕΦΑΛΑΙΟ I ΓΕΝΙΚΑ ΓΙΑ ΕΞΑΓΩΓΕΣ -ΕΠΑΝΕΞΑΓΩΓΕΣ-ΜΕΤΑΠΩΛΗΣΕΙΣ (ΣΕ ΤΡΙΤΕΣ  ΧΩΡΕΣ) & ΠΩΛΗΣΕΙΣ-ΜΕΤΑΠΩΛΗΣΕΙΣ (ΣΤΗΝ ΕΥΡΩΠΑΪΚΗ ΕΝΩΣΗ) ΑΓΑΘΩΝ 1. Η εξαγωγή, επανεξαγωγή προϊόντων προς τρίτες χώρες ,η μεταπώληση αυτών (διαμεσολαβητικές εργασίες) καθώς και η πώληση τους στην Ευρωπαϊκή Ένωση και ενδοκοινοτική τους μεταπώληση (διαμεσολαβητικές εργασίες) ,ανεξαρτήτως της είσπραξης της αξίας τους ή της δωρεάν αποστολής τους για οποιοδήποτε λόγο, είναι ελεύθερη μη υποκείμενη σε κανένα περιορισμό εξαιρουμένων των περιπτώσεων όπου από Αποφάσεις Διεθνών Οργανισμών, Διατάξεις της Ευρωπαϊκής Ένωσης, Διεθνείς Συμφωνίες, Εθνική Νομοθεσία ή άλλες Ειδικές από την Παρούσα ή από άλλη σχετική Απόφαση Ρυθμίσεις, ορίζεται άλλως. Σελ. 264,422 Τεύχος 1408 Σελ. 112 2. Απαραίτητη προϋπόθεση για την πραγματοποίηση των εξαγωγών και των επανεξαγωγών καθώς και των μεταπωλήσεων (διαμεσολαβητικών εργασιών) προς τρίτες χώρες , είναι η καταχώρηση της επωνυμίας του εξαγωγέως (φυσικού ή νομικού προσώπου), στο Ειδικό Μητρώο Εξαγωγέων που τηρείται στο Εμπορικό και Βιομηχανικό Επιμελητήριο της έδρας του ή σε περίπτωση που δεν υπάρχει Εμπορικό και Βιομηχανικό Επιμελητήριο ,στο Επιμελητήριο της έδρας της επιχείρησής του.  Η καταχώρηση θα ελέγχεται, από τις τελωνειακές αρχές κατά την τήρηση των σχετικών διατυπώσεων εξαγωγής, στις οποίες ο εξαγωγέας είναι υποχρεωμένος να προσκομίσει θεωρημένο το Ειδικό Δελτίο Εγγραφής στο Ειδικό Μητρώο Εξαγωγέων. 2.1. Κατ' εξαίρεση μπορεί να πραγματοποιηθούν εξαγωγές, επανεξαγωγές και μεταπωλήσεις προς τρίτες χώρες , από εμπόρους- εξαγωγείς (πρόσωπα ή επιχειρήσεις) που δεν έχει καταχωρηθεί κατά τα ως άνω η εξαγωγική τους επωνυμία, εφόσον πρόκειται για: 2.1.1. εξαγωγές ή επανεξαγωγές ή μεταπωλήσεις αξίας μέχρι των 2000 EURO ανά φόρτωση, ή  2.1.2. για μία και μόνη εξαγωγή ή επανεξαγωγή ή μεταπώληση και μέχρι του πόσού των 50.000 EURO όταν οι ενδιαφερόμενοι είναι εφοδιασμένοι με προσωρινή βεβαίωση εγγραφής κατά τα οριζόμενα στην παράγραφο 1 του Κεφαλαίου VII της με αριθ. 121870/Ε3/1870/5.4.2000 Απόφασης Υφυπουργού Εθνικής Οικονομίας. - 775 11.Ζ.β.77 Οργάνωση εξωτερικού εμπορίου 2.2. Πρόσωπα ή επιχειρήσεις, των οποίων η επαγγελματική ιδιότητα δεν σχετίζεται με εκείνη του εμπόρου ή εξαγωγέως, πραγματοποιούν εξαγωγές και επανεξαγωγές ανεξαρτήτως ποσού ελεύθερα, εφ όσον από τις συγκεκριμένες πράξεις δεν τεκμαίρεται το στοιχείο της κατ' επάγγελμα εμπορικής δραστηριότητας. Στην περίπτωση αυτή οι ενδιαφερόμενοι θα προσκομίζουν στις τελωνειακές αρχές οτιδήποτε πιστοποιητικό τους ζητηθεί για την διαπίστωση της μη εμπορικής ή εξαγωγικής τους ιδιότητας. Η παρούσα με α/α 2 παράγραφος, στο σύνολό της, αντικαθιστά το Κεφάλαιο Ι. ( Γενικά ) της 121870/Ε3/1870/ 2000 Απόφασης της Υφυπουργού Εθνικής Οικονομίας, το οποίο ( Κεφάλαιο Ι) και καταργείται. 3. Ολες οι παραπάνω περιγραφόμενες στην παράγραφο 2 περιπτώσεις εξαγωγικών διαδικασιών, πραγματοποιούνται τηρουμένων των προϋποθέσεων που τίθενται από την παράγραφο 1 του παρόντος κεφαλαίου. ΚΕΦΑΛΑΙΟ ΙΙ ΕΞΑΓΩΓΕΣ - ΕΠΑΝΕΞΑΓΩΓΕΣ - ΜΕΤΑΠΩΛΗΣΕΙΣ (ΣΕ ΤΡΙΤΕΣ ΧΩΡΕΣ) & ΠΩΛΗΣΕΙΣ - ΜΕΤΑΠΩΛΗΣΕΙΣ (ΣΤΗΝ ΕΥΡΩΠΑΪΚΗ ΕΝΩΣΗ) ΑΓΑΘΩΝ ΠΟΥ ΠΡΑΓΜΑΤΟΠΟΙΟΥΝΤΑΙ ΚΑΤΟΠΙΝ ΧΟΡΗΓΗΣΕΩΣ ΕΓΚΡΙΤΙΚΗΣ ΑΔΕΙΑΣ ΑΠΟ ΤΟ ΥΠ.ΕΘ.Ο. 1. Η χορήγηση εγκριτικής αδείας από το ΥΠ.ΕΘ.Ο η οποία και θα προσκομίζεται στις αρμόδιες τελωνειακές αρχές (στις περιπτώσεις που αυτές παρεμβάλλονται στην ολοκλήρωση της εξαγωγικής διαδικασίας), απαιτείται: 1.1. Για εξαγωγές ή επανεξαγωγές ή μεταπωλήσεις από εμπόρους - εξαγωγείς, που δεν έχουν καταχωρήσει την επωνυμία τους στα ειδικά μητρώα εξαγωγέων, αξίας άνω των 2000 EURO ή 50.000 EURO αντίστοιχα, (αξίες μέχρι τις οποίες οι παραπάνω πράξεις πραγματοποιούνται ελεύθερα σύμφωνα με τις παραγράφους 2.1.1 & 2.1.2 του Κεφαλαίου Ι της παρούσας) καθώς και για ειδικές περιπτώσεις εξαγωγών από επιχειρήσεις που έχουν μεν την ιδιότητα του εμπόρου αλλά δεν ασχολούνται με εξαγωγικές δραστηριότητες (επιχειρήσεων υπό εκκαθάριση, ανανέωσης μηχανολογικού εξοπλισμού μη εξαγωγικών επιχειρήσεων κ.λ.π). 1.2. Σε όλες τις περιπτώσεις όταν πρόκειται για εξαγωγές, επανεξαγωγές, πωλήσεις και μεταπωλήσεις (διαμεσολαβητικές εργασίες) συμπεριλαμβανομένων και των περιπτώσεων transit διελεύσεων, όπου αυτό προβλέπεται, (ανεξαρτήτως αξίας, δωρεάν αποστολής, εμπορικής ή όχι ιδιότητος του εξαγωγέως, εγγραφής του στα Μητρώα Εξαγωγέων ή όχι), προϊόντων τα οποία υπάγονται βάσει Αποφάσεων Διεθνών Οργανισμών, Κοινοτικών Κανονισμών, Διεθνών Συμφωνιών ή Εθνικών Διατάξεων σε καθεστώς ελέγχου, επιτήρησης, ή ποσόστωσης. Συγκεκριμένα άδεια του ΥΠ.ΕΘ.Ο απαιτείται για τις εξαγωγές προϊόντων που αναφέρονται : α) Στις Αποφάσεις του Σ.Α Ο.Η.Ε & σε Κανονισμούς της Ευρωπαϊκής Ένωσης περί επιβολής embargo έναντι ορισμένων Κρατών. β) Στον Κανονισμό της Ε.Ε 2603/69 ( ελαιολιπαντικά ), με εξαίρεση αυτών που προορίζονται για εφοδιασμό πλοίων & αεροσκαφών, με ελληνική ή οποιαδήποτε άλλη σημαία, τα οποία εκτελούν πλόες ή πτήσεις εξωτερικού ή μικτές. γ) Στον Κανονισμό της Ε.Ε 1334/2000 (διττής χρήσεως). δ) Στις Αποφάσεις για τις χημικές ουσίες, τα πυρηνικά υλικά, τα πυραυλικά συστήματα και του εθνικού στρατιωτικού καταλόγου. ε) Στον Ν. 2168/93 «Περί όπλων» με εξαίρεση αυτών που και προορίζονται για εφοδιασμό πλοίων & αεροσκαφών, και είναι αναγκαία για την ναυσιπλοΐα και την ασφάλεια του πλοίου και του αεροσκάφους. (φωτοβολίδες, όπλα, πυρομαχικά κ.λ.π. ). 1.3. Προκειμένου για εξαγωγές, και επανεξαγωγές προϊόντων χωρίς πληρωμή της αξίας τους, όταν οι πράξεις αυτές αφορούν προϊόντα που εξάγονται ή επανεξάγονται από ιδιώτες ως δώρα , αξίας άνω των δύο χιλιάδων (2.000) EURO ανά αποστολή. 1.4. Προϊόντων που απoστέλλονται σαν ανθρωπιστική βοήθεια, με εξαίρεση αυτών που αποστέλλονται, από Δημόσιες Υπηρεσίες, Ν.Π.Δ.Δ., Ιδιωτικού Δικαίου, Οργανισμούς Κοινής Ωφελείας ή ιδιώτες, που ενεργούν για λογαριασμό των ανωτέρω, σαν βοήθεια ή σε εκτέλεση διαφόρων προγραμμάτων που μετέχει η χώρα μας (FAO κ.λ.π.) τηρουμένων των διατάξεων της παραγράφου 1 του Κεφαλαίου Ι της παρούσης. (Μετά τη σελ. 264, 422) Σελ. 264,423 Τεύχος 1408 Σελ. 113 - 776 Οργάνωση εξωτερικού εμπορίου 11.Ζ.β.77 ΚΕΦΑΛΑΙΟ IΙΙ. ΤΕΛΙΚΕΣ ΔΙΑΤΑΞΕΙΣ 1. Όλες οι προγενέστερες Αποφάσεις καταργούνται με εξαίρεση τις Ε3/1255/91, Ε3/1668/91, Ε3/1669/91, 2641/ Ε3/3327/92, 232/Ε3/281/93, 5408/Ε3/2362/93, 3286/Ε3/ 2757/93, 3285/Ε3/4136/93, 121004/Ε3/1004/2000, 125695/ Ε3/ 5695/2000, 121870/Ε3/1870/2000 και 126119/ Ε3/6119/ 2001. 2. Η παρούσα Απόφαση δεν θίγει τυχόν άλλες περί εξαγωγών διατάξεις άλλων φορέων. 3. Οι παραβάτες της παρούσης διώκονται σύμφωνα με τις διατάξεις του άρθρου 8 του Ν. 936/79. 4. Η παρούσα Απόφαση, η οποία ισχύει από της υπογραφής της, να δημοσιευθεί στην Εφημερίδα της Κυβερνήσεως. 